Scuderia Ferrari

Scuderia Ferrari, (keppir í Formúlu 1 sem Scuderia Ferrari HP), er akstursíþróttalið ítalska bílaframleiðandans Ferrari og kappakstursliðið sem keppir í Formúlu 1. Það er elsta og árangursríkasta lið í Formúlu 1 og hefur keppt í öllum heimsmeistaramótum síðan 1950.

Ferrari hefur unnið heimsmeistaramót bílasmiða í Formúlu 1 16 sinnum, sem er það mesta frá upphafi. Þeir unnu þann titil seinast árið 2008.  Liðið er einnig með metið fyrir flesta ökumannstitla. 9 ökumenn hafa unnið samanlegt 15 titla ökumanna í Formúlu 1 hjá Ferrari, þar á meðal Alberto Ascari, Juan Manuel Fangio, Mike Hawthorn, Phil Hill, John Surtees, Niki Lauda, Jody Scheckter, Michael Schumacher og Kimi Räikkönen. Räikkönen vann titilinn árið 2007 og er það nýlegasti titill liðsins. Tuscan kappaksturinn árið 2020 var 1000 keppni Ferrari í Formúlu 1.

Schumacher er farsælasti ökumaður liðsins. Hann gekk til liðs við liðið árið 1996 og keyrði fyrir það þar til hann hætti árið 2006. Hann vann fimm titla í röð og 72 keppnir fyrir liðið. Hann vann alla titlana í röð á árunum 2000 til 2004 og liðið vann titla bílasmiða í röð frá 1999 til 2004, sem markaði tímann sem árangursríkasta tímabil í sögu liðsins. Ökumenn liðsins á 2025 tímabilinu eru Charles Leclerc og sjöfaldi heimsmeistarinn Lewis Hamilton.

Heimsmeistaratitlar
Heimsmeistaratitlar ökumanna
Níu ökumenn hafa unnið samanlagt fimmtán heimsmeistaratitla ökumanna með Ferrari
 Alberto Ascari (1952, 1953)
 Juan Manuel Fangio (1956)
 Mike Hawthorn (1958)
 Phil Hill (1961)
 John Surtees (1964)
 Niki Lauda (1975, 1977)
 Jody Scheckter (1979)
 Michael Schumacher (2000, 2001, 2002, 2003, 2004)
 Kimi Räikkönen (2007)

+ Heimsmeistaratitlar bílasmiða Ár  Ökumenn 1961  Phil HillWolfgang von Trips 1964  John SurteesLorenzo Bandini 1975  Clay RegazzoniNiki Lauda 1976  Niki LaudaClay Regazzoni 1977  Niki LaudaCarlos Reutemann 1979  Jody ScheckterGilles Villeneuve 1982  Gilles VilleneuveDidier PironiPatrick TambayMario Andretti 1983  Patrick TambayRené Arnoux  1999  Michael SchumacherEddie IrvineMika Salo 2000  Michael SchumacherRubens Barrichello 2001  Michael SchumacherRubens Barrichello 2002  Michael SchumacherRubens Barrichello 2003  Michael SchumacherRubens Barrichello 2004  Michael SchumacherRubens Barrichello 2007  Felipe MassaKimi Räikkönen 2008  Kimi RäikkönenFelipe Massa

 Neðanmálsgreinar 

 Heimildir 

Flokkur:Lið í Formúlu 1